cyanic-selkie/wikianc huggingface dataset:
Sammenslåingen av AFL og NFL
I kjølvannet av sammenslåingen
Sammenslåingen åpnet for en ny og god periode for NFL. Selv om flere rivaliserende ligaer har blitt opprettet siden 1970, inkludert XFL, WFL, USFL og UFL, og CFL eksperimenterte med et lag i USA, har NFL ikke hatt noen seriøse rivaler siden. De amerikanske ligaene ble nedlagt etter henholdsvis en, to, tre og fire sesonger, mens CFL gikk tilbake til å være en helt canadisk liga etter tre sesonger.
I 1976 ble Buccaneers med i AFC mens Seahawks ble med i NFC. De to ekspansjonslagene byttet conference før sin andre sesong, og ble dermed de første NFL-lagene til å bytte conference etter sammenslåingen.
Fire nye lag som ikke ble spesifisert i avtalen ble etablert mellom 1995 og 2002:
Ironisk nok er New York Jets, ett av de to AFL-lagene som vant Super Bowl før sammenslåingen, det eneste tidligere AFL-laget som aldri har spilt i en mesterskapskamp etter sammenslåingen etter at Chiefs vant AFC Championship i 2020. Fire NFL-lag har aldri nått et Super Bowl, inkludert to fra gamle NFL (Browns og Lions) og to fra nye (Jaguars og Texans). Det skal også nevnes at Houston Oilers aldri har nådd en mesterskapskamp før de flyttet til Tennessee, som gjør Houston til den eneste AFL-byen som ikke har sendt ett lag til Super Bowl.
Til tross for Rozelles løfte at ingen eksisterende lag skulle flyttes hadde 3 lag flyttet til et annet marked enn de var basert i i 1970 (selv om ligaen gikk til sak i et mislykket forsøk på å hindre den første flyttingen, Raiders, fra å bli gjennomført).
Per 2021 har seks NFL-lag (Raiders, Colts, Cardinals, Rams, Oilers/Titans og Chargers) vært involvert i flytting etter sammenslåingen, og ett lag (Browns) var midlertidig på pause istedenfor å bli flyttet. Av de seks lagene som har flyttet siden sammenslåingen har to (Raiders og Rams) returnert til byene de spilte i i 1970, mens de andre lagene kun flyttet en gang. Chargers, som flyttet til San Diego i 1961 før sammenslåingen, returnerte til Los Angeles i 2017, som gjør dem til det eneste laget som har flyttet som et medlemslag i begge ligaene. Raiders flyttet også en tredje gang, fra Oakland til Las Vegas i 2020.
Nedbrutt til hvor de spilte i 1969 og 1970:
Da Rams returnerte fra St. Louis til Los Angeles ble en 21-årig periode hvor NFL ikke hadde et lag I L.A. avsluttet–den lengste perioden for en NFL-by i perioden etter sammenslåingen, og resulterte i at St. Louis erstattet Los Angeles som den eneste NFL-byen fra 1969 som ikke hadde ett NFL-lag. NFL har ikke hatt et lag i alle de originale markedene fra 1969 samtidig siden Colts flyttet til Indianapolis etter 1983-sesongen. Mellom 2002-sesongen (da Texans ble med i ligaen) frem til slutten av 2016-sesongen (da Chargers returnerte til Los Angeles, som etterlot San Diego uten et NFL-lag) hadde ligaen ett lag i alle de ti AFL-byene fra 1969.
Hverken Portland eller Memphis (byene som skulle få et AFL-lag via flytting i det avslåtte sammenslåingsforslaget fra 1964) har fått et lag i NFL per 2021. Memphis har flere ganger prøvd å et NFL-lag (inkludert Memphis Hound Dogs og Memphis Grizzlies-saken), men har aldri fått medhold. Memphis var senere et midlertidig hjem for Tennessee Oilers i 1997-sesongen etter at de flyttet fra Houston. Dette skulle egentlig vare i to sesonger, men mangel på tilhengerstøttet i Memphis førte til at det bare varte i én sesong.
Nye stadioner
En regel som ligaen adopterte som et resultat av sammenslåingen krevde at alle NFL-lagene brukte stadioner med kapasitetet på minst 50 000. På tiden var det flere lag som ikke hadde store nok stadioner. De fleste bygget enten nye stadioner innen 1971 eller, som med Chicago, flyttet til ett eksisterende stadion i samme område. Buffalo Bills' situasjon skulle vise seg å være et problem for andre lag i fremtiden; det tok lang tid før en avtale om et nytt stadion ble ferdigstilt, og kun etter at Bills' eier Ralph Wilson hadde klart planer for flytting til Seattle (en taktikk som senere ble brukt av andre lag som prøvde å få nytt stadion i sine hjembyer) ble planer for Rich Stadium, som åpnet i 1973, ferdigstilt.
Super Bowl har blitt brukt som et insentiv av ligaen for å overbevise lokale myndigheter og bedrifter til å støtte byggingen, setelisenser og skatter knyttet til nye eller renoverte stadioner. Ligaen har derfor ofte gitt Super Bowl til byer som har bygget nye stadioner for sine eksisterende lag, selv om alle utendørs Super Bowls spilles i varmere klimaer, med unntak av Super Bowl XLVIII som ble spilt i det nye stadionet i Meadowlands.
Siden har kun åtte Super Bowls blitt spilt i stadioner brukt av tre av ekspansjonslagene: fem i Tampa (to i Tampa Stadium og tre i Raymond James Stadium), ett i Jacksonville og to i Houston.
I noen tilfeller har byer blitt valgt til Super Bowl med byggingen eller renovasjonen av ett tilfredsstillende stadion som hovedkrav for at de faktisk skal få bli vert for Super Bowl. TIdligere har New York og San Francisco fått slike krav, og i begge tilfellene ble kampen flyttet etter at byene ikke klarte å skaffe støtte. Kansas City var den siste byen som fikk et slikt krav for ett Super Bowl i 2015 i Arrowhead Stadium, men byen trakk sin søknad da de ikke klarte å finne pengestøtte til et nytt tak etter ett referenda i april 2006.
Kansas City Chiefs, Cleveland Browns, Cincinnati Bengals, Denver Broncos, Houston Texans, Pittsburgh Steelers, Philadelphia Eagles, Chicago Bears, Tampa Bay Buccaneers, Seattle Seahawks, Detroit Lions, Arizona Cardinals, Indianapolis Colts, og Minnesota Vikings har alle nylig, per januar 2018, mottatt store pengesummer til å enten bygge eller oppgradere sine stadioner.
Louisiana har gitt penger til New Orleans Saints siden 2001 i et forsøk på å hindre laget i å flytte. Staten fikk over $85 millioner fra Federal Emergency Management Agency og andre kilder for reparasjoner og renovasjon av Superdome etter orkanen Katrina i 2005. Louisiana begynte et femårig renovasjonsprosjekt med en prislapp på $320 millioner i 2006; $450 millioner ble igjen brukt på et renovasjonsprosjekt med oppstart i 2020, for å klargjøre stedet for Super Bowl LIX i 2025.
Lignende hendelser i andre idretter
Entreprenører interessert i andre idretter i Nord-Amerika etterlignet AFL i deres forsøk på å konkurrere med allerede etablerte store ligaer.
Gamle Aker menighet
Gamle Aker menighet i Oslo bispedømme i Den norske kirke omfatter byområdene øst for St. Hanshaugen og vest for Akerselva. Menighetskirken Gamle Aker kirke ligger midt mellom de bratte og pittoreske gatene Telthusbakken og Akersbakken, like vest for elva, og kirkegården omkranser kirken.
Historikk
Bymarken tilhørte opprinnelig Aker prestegjeld i geistlig henseende. I 1858 ble den vestre delen av Bymarken lagt under Trefoldighet menighet. Av resten av Bymarken og de områdene som ble lagt til Christiania ved byutvidelsen i 1857, ble det ved kgl.res. av 16. februar 1861 opprettet to nye menigheter: Grønland menighet og Gamle Aker menighet. Grensene for Gamle Aker menighet ble Trondheimsveien, Akerselva, Grünerbrua, Møllerveien, Fredensborgveien, Damstredet, sørenden av Vår Frelsers gravlund, Nordahl Bruns gate og Pilestredet til Adamstuen. I nord falt grensen for menigheten sammen med bygrensen.
Ved kgl.res. av 10. juli 1874 ble området mellom Akerselva, Trondheimsveien og Sannergata skilt ut som Paulus menighet. Området mellom Pilestredet og Fagerborggata (Oslo), som før hørte til Trefoldighet menighet, må være lagt til Gamle Aker samtidig som Uranienborg menighet ble opprettet i 1880. På samme tid ble den nordre delen av menigheten skilt ut som Sagene menighet. Ved kgl.res. av 28. september 1897 ble grensene for menigheten fastsatt slik: Thereses gate, Pilestredet, Nordahl Bruns gate, Rosings gate, Akersveien, Kroken, Fredensborgveien, Maridalsveien, Møllerveien, Akerselva til Sannergata, Waldemar Thranes gate, Kingos gate, så omtrent i rett linje til vestre ende av Kierschows gate ved bygrensen, og så langs bygrensen til Thereses gate.
Ved kgl.res. av 17. november 1916 ble den søndre delen av menigheten skilt ut som Markus menighet og videre ved kgl.res. av 11. februar 1938 ble området mellom Ullevålsveien og Thereses gate lagt til Markus menighet.
Høykirkelig profil
Oppryddingen førte blant annet til at besøkstallet sank og at noen søkte seg til andre kirkesamfunn – ikke bare andre Oslo-menigheter innen Den norske kirke. To nye kirkesamfunn ble registrert på denne tiden som en følge av at Gamle Aker-modellen fikk en ende: Den nordisk-katolske kirke og Den Hellige Oppstandelses Stift – først under Den norske ortodokse kirke, idag videreført under Apostolic Orthodox Catholic Church in Europe. Dessuten fikk man Strandebarm prosti/Den Norske Kirke i Eksil, som har en langt mer luthersk profil enn de to førstnevnte. Normaliseringen av Gamle Aker-modellen ledet også til en rekke konversjoner til Den romersk-katolske kirke, samt noen tilsvarende overganger til flere østlige bysantinske kirker.
Eksperimentet hadde gått ut på å søke å skape en «High Church Cathedral» – slik man finner innen Den anglikanske kirke, tildels utenom de egentlige katedraler. Men Den norske kirke har ikke på samme måte som den anglikanske tradisjon egentlige høykirkelige menigheter, og den styringsmodell det er lagt opp til i kirkeordningene fra 90-tallet av forutsetter at det er menighetsrådet – og ikke stab – som bestemmer menighetsprofil, gudstjenesteprofil og de facto sakramentsforvaltning.
Gravlunden
En del anså det dessuten som symbolsk viktig at Hans Nielsen Hauge er begravet på den tilstøtende gravlunden – anføreren for den lavkirkelige vekkelse fra 1800-tallet av. Tillike med ham er det hvert år kransnedleggelse også på Enevold de Falsens grav i forbindelse med morgensang i kirken 17. mai. Dette er ellers en viktig høytid for menigheten. Blant de faste innslagene i høymessen på nasjonaldagen er den fellesnordiske salmen Gud frede om vårt fedreland.
Kirkemusikere
i kortere perioder som assosierte kantorer/korledere etter 1991:
Denver Broncos
Denver Broncos er et profesjonelt amerikansk fotballag basert i Denver, Colorado. Broncos konkurrerer i National Football League (NFL) i ligaens American Football Conference (AFC) i AFC West-divisjonen. Broncos begynte å spille i 1960, som et av oppstartsmedlemmene i American Football League (AFL), og ble med i NFL da de to ligaene slo seg sammen i 1970. Broncos eies av Walton-Penner-gruppen og spiller hjemmekamper i Empower Field at Mile High; før det spilte de i Mile High Stadium fra 1960 til 2000.
Broncos var ikke særlig kompetetive i sine ti år i AFL, og de første syv i NFL. De fikk sin første positive sesong i 1973, og kvalifiserte seg til sluttspillet for første gang i 1977, hvor de også gikk videre til sitt første Super Bowl (XII). Siden 1975 har Broncos vært et av de mest vellykkede lagene i NFL, med kun 11 tapende sesonger. De har vunnet åtte AFC Championships, og tre Super Bowls ( (XXXII), (XXXIII),  (50)), og deler rekorden for flest nederlag i Super Bowl (5) med New England Patriots. Laget har åtte spillere som tilbrakte mesteparten av sin karriere med Broncos i Pro Football Hall of Fame: John Elway, Floyd Little, Shannon Sharpe, Gary Zimmerman, Terrell Davis, Champ Bailey og Steve Atwater, samt tidligere eier Pat Bowlen.
Heinz Hitler
I motsetning til sin halvbror William Patrick Hitler, var Heinz en overbevist nasjonalsosialist. Han gikk på partieliteskolen Nationalpolitische Erziehungsanstalten (Napola) i Ballenstedt i Sachsen-Anhalt i årene 1935 til 1938, og vendte tilbake i 1939 for å ta abitur. Han tok sikte på å bli offiser og gikk i 1939 inn som offisersaspirant i Wehrmacht. Han ble underoffiser i sambandet i 1941 i Potsdamer Artilleriregiment nr 23, og deltok i Operasjon Barbarossa. 10. januar 1942 ble han tatt til fange av Den røde hær og sendt til militærfengselet Butyrka i Moskva, hvor han døde, 21 år gammel, etter flere måneder med tortur og mishandling.
Det er ikke kjent i hvilken grad drapet på Heinz Hitler hadde innvirkning på OKWs vurdering i forhold til skjebnen til Josef Stalins sønn Jakov Dzjugasjvili etter at han havnet i tysk krigsfangenskap ved Smolensk 16. juli samme år og døde i Sachsenhausen 14. april 1943.
Travis Wall
Travis Michael Wall (født 16. september 1987 i Virginia Beach, Virginia), er en amerikansk danser, danseinstruktør og koreograf som spesialiserer seg mest i moderne dans, jazzdans og ballett, men danser også hiphop. Han er mest kjent for sin deltakelse i 2006 i den andre sesongen av So You Think You Can Dance, der han endte på 2.-plass. Wall er siden blitt koreograf for programmet, og fikk dommerne til å reise seg med koreografien til Jeanine Mason og Jason Glover i So You Think You Can Dance (sesong 5).
Denver Broncos
Bob Howsam/Gerald Phipps-æraen (1960–1980)
Denver Broncos ble stiftet 14. august 1959 da Minor League Baseball-eieren Bob Howsam ble tildelt en av oppstartslagene i American Football League (AFL). Broncos vant den første kampen i AFL mot Boston Patriots 13-10 den 9. september 1960. Den 5. august 1967 ble de det første AFL-laget som vant mot et NFL-lag, da de slo Detroit Lions 13–7 i en sesongoppkjøringskamp. Broncos så derimot ikke mye suksess på 60-tallet, med kun én sesong med over 5 seiere (7–7 i 1962), med et sammenlagtresultat på i løpet av ti sesonger.
Den bayerske landdagen
Den bayerske landdagen (Bayerischer Landtag) er parlamentet i delstaten Bayern. Parlamentsbygningen er Maximilianeum i München.
Travis Wall
Oppvekst og tidlig karriere
Wall begynte å danse i sin mors studio og trente ballett. Walls adoptivbror, Danny Tidwell endte på 2.-plass i So You Think You Can Dance (sesong 3). Wall var tidlig med i en Dr. Pepper-reklame og et broadwayshow.
Denver Broncos
Bob Howsam/Gerald Phipps-æraen (1960–1980)
I 1972 ansatte Broncos tidligere coach for Stanford Cardinal John Ralston som lagets headh coach. I 1973 ble han utpekt til UPIs AFC Coach of the Year, etter at Denver fikk sin første positive sesong, 7-5-2. Over fem sesonger med laget ledet Ralston dem til tre positive sesonger. Til tross for at han ledet laget til et positivt sesongresultat (9-5) i 1976, nådde ikke laget sluttspillet, og etter at flere spillere ytret misnøye sa han opp ikke lenger etter sesongslutt. Red Miller, som lenge hadde vært assistant coach, ble ansatt som lagets nye hovedtrener, og sammen med Orange Crush Defense og quarterback Craig Morton, ledet han laget til sitt første sluttspill og lagets beste sesong (12-2) i 1977, samt deres første Super Bowl, hvor de tapte mot Dallas Cowboys (Mortons forrige lag), 27-10.
Den bayerske landdagen
Parlamentet velges ved valg hvert femte år. Landdagen vedtar lover, statsbudsjettet og velger ministerpresidenten og regjeringen.
Gustaf Adlerfelt
Gustaf Adlerfelt (født 1671, død 8. juli 1709) var en svensk historieskriver født nær Stockholm. Han var bror av Pehr Adlerfelt.
Denver Broncos
Edgar Kaiser/Pat Bowlen-æraen (1981–2018)
I 1981 solgte eieren Gerald Phipps, som kjøpte laget fra den originale eieren Bob Howsam i 1961, laget til Edgar Kaiser Jr.. I 1984 ble laget kjøpt opp av Pat Bowlen, som overførte eierskapet til et familiefond før 2004-sesongen, og beholdt kontrollen over laget til hans kamp mot Alzheimers tvingte ham til å overføre kontrollen til Joe Ellis i 2014.
Gustaf Adlerfelt
Han ble utnevnt til hoffmann av kong Karl XII, og ledsaget så kongen under hans felttog og førte en journal om dem. Han utførte dette arbeidet frem til sin død i 1709 da han ble drept av en kanonkule under slaget ved Poltava.
Den bayerske landdagen
Historie
Bayern har hatt et parlament siden 1819. Det besto under Kongeriket Bayern som Bayerische Ständerversammlung. Parlamentet besto av et førstekammer kalt Riksrådet (Kammer der Reichsräte) og et annetkammer kalt Representantkammeret (Kammer der Abgeordneten). Det er sistnevnte annetkammer som er forløperen til dagens landdag.
Etter novemberrevolusjonen ble et provisorisk nasjonalråd (1918 til 1919) etablert. Den første demokratiske landdag i Bayern eksisterte under Weimarrepublikken fra 1919 til 1933. Nasjonalsosialistene opphevet landdagen 30. januar 1934. Etter den andre verdenskrigen ble det først etablert en rådgivende landdag og i 1946 ble en ny landdag valgt av folket. Denne landdagen holdt sine møter i ulike lokaler i München inntil den flyttet inn i Maximilianum i 1949 og hvor den fortsatt er. Frem til 1999 eksisterte også Bayerns senat, men siden har Bayern hatt et enkammersystem.
Valg
Bayerns landdag skal ha minst 180 medlemmer hvorav halvparten velges ved personvalg i 90 kretser. De øvrige 90 velges ved partilister. Det er i utgangspunktet partilistene som bestemmer forholdet mellom partiene i landdagen. Vinnerne av personvalget i kretsen kommer alltid med i landdagen, dersom vedkommendes parti kommer over sperregrensen. Dersom det fra et parti velges flere fra kretsene enn partiet tilkommer etter listevalget, kalles de overskytende overskuddsmandater. Disse blir utlignet med utjevningsmandater. Sperregrensen er 5 %.
Denver Broncos
Dan Reeves-årene (1981–1992)
Dan Reeves ble ligaens yngste hovedtrener da han ble ansatt av Broncos i 1981 som både vise-president og hovedtrener. Quarterbacken John Elway, som hadde spilt college football i Stanford, kom til Broncos i 1983 gjennom et bytte. Elway hadde først blitt plukket opp av Baltimore Colts som første pick under NFL Draft i 1983, men erklærte at han heller ville spille baseball dersom han ikke ble byttet til et lag han ville spille for, hvor Broncos var et av alternativene. Før Elway hadde Broncos hatt 24 forskjellige startende quarterbacks i sine 23 sesonger. Reeves og Elway ledet Broncos til seks sluttspill, fem AFC West-titler, tre AFC Championship Games og tre Super Bowls (XXI, XXII og XXIV) i løpet av 12 år. Broncos tapte Super Bowl XXI mot New York Giants 39-20; Super Bowl XXII mot Washington Redskins 42-10; og Super Bowl XXIV mot San Francisco 49ers 55-10; sistnevnte har fremdeles rekorden for størst målforskjell i en Super Bowl-kamp.
Det siste året av Reeves-Elway-perioden var preget av en feid mellom de to, som oppstod etter at Reeves tok over play-calling etter å ha sparket Offensive Coordinator Mike Shanahan etter 1991-sesongen, samt at Reeves plukket opp quarterback Tommy Maddox fra UCLA istedenfor en wide receiver, som var Elways ønske, i draftet. Reeves fikk sparken etter 1992-sesongen, og ble erstattet av Wade Phillips, som hadde vært lagets defensive coordinator. Phillips fikk sparken etter en middelmådig sesong i 1994.
Mike Shanahan-årene (1995–2008)
I 1995 ble Mike Shanahan ansatt som hovedtrener. Året etter fikk Broncos første seed i AFC etter å ha gått 13-3, men tapte i divisjonsrunden av sluttspillet mot Jacksonville Jaguars.
Super Bowl XXXII-vinnere (1997)
Elway og Davis ledet Broncos til sin første Super Bowl-seier i 1997, da laget slo de regjerende mestrene Green Bay Packers 31-24 i Super Bowl XXXII. Til tross for at Elway kun traff med 13 av 22 pasninger, hadde én interception og ingen touchdowns (han hadde én rushing touchdown), rushet Davis for 157 yards og satte en Super Bowl-rekord med tre touchdowns, og vant Super Bowl Most Valuable Player Award - i en kamp hvor han slet med migrener som forårsaket tidvis uskarpt syn.
Super Bowl XXXIII-vinnere (1998)
Broncos vant Super Bowl igjen året etter, da de slo Atlanta Falcons, ledet av hovedtrener Dan Reeves, i Super Bowl XXXIII 34-19. Elway ble utpekt til Super Bowl MVP, me 18/29 i pasninger for 336 yards, inkluder en 80-yard touchdown til wide receiver Rod Smith og én interception. John Elway pensjonerte seg etter 1998-sesongen, og Brian Griese tok over som quarterback de neste fire sesongene. Etter å ha gått 6-10 i 1999 nådde Broncos sluttspillet i 2000 som et wild card-lag, men tapte mot Baltimore Ravens, som gikk videre til å vinne Super Bowl XXXV. Etter at laget ikke nådde sluttspillet de følgende to årene ble Griese erstattet med Jake Plummer, tidligere quarterback for Arizona Cardinals, i 2003, og ledet laget til et sesongresultat på 10-6 de neste to sesongene, samt to turer til sluttspillet. I begge sluttspillene ble Broncos slått borte av Indianapolis Colts, med en målforskjell på over 20 poeng i begge kampene, og totalt 90 poeng mot seg. I 2005 vant Broncos sin første AFC West-tittel siden 1998, før de slo regjerende mestere New England Patriots 27-13, før de tapte mot Pittsburgh Steelers i AFC Championship-kampen 34-17.
I 2006 satte Broncos sitt forsvar en rekord i NFL da de kun slapp gjennom én touchdown i de første fem kampene. Plummer ledet laget til 7 seiere og 2 nederlag før han ble erstattet av Jay Cutler etter to nederlag. Cutler gikk 2-3, og Broncos avsluttet sesongen 9-7 og gikk glipp av sluttspillet. Cutlers første fulle sesong i 2007 var den første negative sesongen siden 1999, da Denver avsluttet sesongen 7-9.
Etter et sesongresultat på 8-8 i 2008 fikk Mike Shanahan, lagets mest vellykkede hovedtrener, sparken etter 14 sesonger med laget.
Josh McDaniels-årene (2009–2010)
Josh McDaniels, tidligere offensive coordinator for New England Patriots, ble ansatt til stillingen den 11. januar 2009, to uker etter at Shanahan fikk sparken,
John Fox-årene (2011–2014)
Etter 2010-sesongen ble Joe Ellis forfremmet fra Chief Operating Officer til lagets president, mens John Elway returnerte til organisasjonen som lagets Executive Vice President of Football Operations. Broncos ansatte også John Fox, som hadde vært hovedtrener for Carolina Panthers fra 2002 til 2010, til å være lagets 14. hovedtrener.
Etter å ha startet 2011-sesongen 1-4 erstattet Tim Tebow Kyle Orton som lagets startende quarterback, og ledet laget til 8-8 og deres første sluttspill og divisjonstittel siden 2005. Broncos slo Pittsburgh Steelers i Wild Card-runden i det første playet i ekstraomganger, og satte da rekord for den korteste ekstraomgangen i NFLs historie. Broncos ble slått ut av sluttspillet i divisjonsrunden da de møtte New England Patriots.
I mars 2012 skrev Broncos en fem-årig kontrakt verdt $96 millioner med tidligere quarterback for Indianapolis Colts Peyton Manning, som hadde gått glipp av -sesongen på grunn av nakkeoperasjoner. Dette resulterte i at Broncos byttet Tim Tebow til New York Jets. Broncos fullførte sesongen 13-3, og fikk første seeed i AFC i sluttspillet i 2012, men tapte mot Baltimore Ravens i divisjonsrunden.
Broncos fullførte også 2013-sesongen 13-3, med første seed i AFC. I sluttspillet slo de San Diego Chargers i divisjonsrunden, og New England Patriots i AFC Championship, men tpate 43-8 mot Seattle Seahawks i Super Bowl XLVIII, som var første gangen Denver hadde nådd et Super Bowl siden de vant i 1997 og 1998.
Travis Wall
So You Think You Can Dance
Wall kom på 2.-plass i So You Think You Can Dance (sesong 2), som 18-åring. Han var produsenten og programskaperen (Nigel Lythgoes) favoritt den sesongen, og har blitt kalt av mange den beste deltakeren som har vært med i programmet.
Mia Michaels vant en Emmy i 2007 i kategorien Outstanding Choreography for nummeret med Wall og Heidi Groskreutz, kalt «The Park Bench» som ble danset til «Calling You» av Céline Dion som en moderne dans.
Høsten 2006 var Wall med på turnéen av programmet.
So You Think You Can Dance (sesong 4) var Wall med på å lære koreografi til de som hadde gått videre til koreografirunden etter auditionrundene.
Wall var med på en overraskelsesaudition i sesong 4 som Danielle Chorizo, som skulle være en jente, og dommerne reiste seg og falt i latterkrampe.
Den sjette uken i So You Think You Can Dance (sesong 5), koreograferte han et moderne nummer for Jeanine Mason og Jason Glover til «If It Kills Me» (The Casa Nova Sessions) av Jason Mraz, som fikk dommerne til å reise seg av begeistring for koreografien. Den syvende uken koreograferte han et fellesnummer for de 8 beste. Han ble igjen kritisert for sin supre koreografi. I den 100. episoden av programmet fremførte Wall og Heidi Groskreutz «The Park Bench» igjen.
Annet etter So You Think You Can Dance
Wall var med å fremføre et nummer sammen med Wade Robson og andre som en gjesteopptreden på Dancing with the Stars i 2007. Wall, sammen med Tidwell og mange andre tidligere deltakere fra So You Think You Can Dance fremførte et nummer på Idol Gives Back-programmet i 2008 som også blir produsert av Nigel Lythgoe.
Heinrich Bullinger
Heinrich Bullinger (født 18. juli 1504 i Bremgarten i Aargau, død 17. september 1575 i Zürich) var en sveitsisk reformator og forstander (antistes) for den reformerte kirken i Zürich.
Denver Broncos
John Fox-årene (2011–2014)
Før 2014-sesongen annonserte laget at eieren Pat Bowlen hadde gitt fra seg kontrollen over laget på grunn av hans pågående kamp mot Alzheimers sykdom, som resulterte i at lagets president Joe Ellis og general manager John Elway tok over kontrollen. Broncos avsluttet sesongen 12-4 og fikk andre seed i AFC, men tapte mot Indianapolis olts i divisjonsrunden, som var tredje gang Broncos hadde tapt i divisjonsrunden av sluttspillet på fire sesonger. Quarterbacken Peyton Manning spilte den siste måneden av sesongen med en strukket quadricepsmuskel.
Heinrich Bullinger
Reformasjonen: Zwinglianer
I tiden som lærer ved klosterskolen i Kappel am Albis fra 1523 til 1529 sluttet han seg til Zwingli. Han var sogneprest i Bremgarten fra 1529 til 1531, da han måtte flykte til Zürich på grunn av den sveitsiske religionskrigen (den andre Kappel-krigen).
Denver Broncos
Gary Kubiak-årene (2015–2016)
Den 12. januar 2015 ble John Fox og Broncos enige om å skille lag. Fox forlot Broncos med en seierprosent på .719 over sine fire år med Broncos - den høyeste i lagets historie. En uke senere ble Gary Kubiak ansatt som lagets 15. hovedtrener. Kubiak hadde vært backup quarterback under Executive Vice President/General Manager John Elway fra 1983 til 1991, samt Broncos egne offensive coordinator mellom 1995 og 2005.
Heinrich Bullinger
Zwinglis etterfølger
I 1531 ble Heinrich Bullinger utnevnt til Zwinglis etterfølger som forstander for kirken i Zürich. Han skapte en varig kirkeforfatning for den reformerte kirken og arbeidet for å bygge ut skolevesenet og ansette dyktige lærere. I 1549 kom han til enighet med Jean Calvin om nattverdsspørsmålet i Consensus Tigurinus, som hindret at zwinglianerne og kalvinistene gled fra hverandre. I 1566 utarbeidet Brunninger den andre helvetiske bekjennelsen, som ble tatt i bruk i flere europeiske reformerte kirker og fortsatt er i bruk i Øst-Europa.
Heinrich Bullinger korresponderte med reformerte, anglikanske, lutherske og baptistiske teologer og med flere monarker. Brevvekslingen består av ca 12.000 brev til og fra Bullinger, de fleste av hans brev skrevet på latin med sitat på hebraisk og gresk. Verkene hans ble oversatt til mange språk. Særlig var Bullingers «husbok», en prekensamling, viden kjent. Ved siden av teologiske skrifter skrev han også et skuespill og flere historiske verker.
Selv om Bullinger aldri mer forlot Sveits var han så godt informert at han kunne utgi en slags avis om politiske begivenheter.
Selv alvorlig syk og pleiet av byfysikus i Zürich Conrad Gessner, mistet Bullinger i 1565 sin hustru og tre døtre til en pestepidemi.
Denver Broncos
Super Bowl 50-vinnere (2015)
Etter at Kubiak ble ansatt ble det gjort store endringer i trenerleiren for laget. De ansatte blant annet defensive coordinator Wade Phillips, som ledet Broncos sitt forsvar til å bli det høyest rangerte i hele NFL under -sesongen. Broncos avsluttet sesongen 12-4 og kapret første seed i AFC, til tross for at Manning hadde sin statistisk dårligste sesong siden han var en nykommer med Indianapolis Colts i, og reservequarterbacken Brock Osweiler startet de seks siste kampene mens Manning var ute med en skadet fot. Manning ledet Broncos gjennom sluttspillet, med seier mot Pittsburgh Steeler (23-16) i divisjonsrunden, og New England Patriots (20-18) i AFC Championship, før de møtte Carolina Panthers i Super Bowl 50, og vant der 24-10, lagets tredje Super Bowl-seier.
Den 7. mars 2016 pensjonerte quarterback Peyton Manning seg etter 18 sesonger i NFL under en pressekonferanse i lagets hovedkvarter i Dove Valley.
Broncos gjorde i etterkant store endringer når det kom til quarterbackposisjonen. Reserven Brock Osweiler gikk til Houston Texans, mens Broncos byttet til seg Mark Sanches fra Philadelphia Eagles og plukket opp Paxton Lynch under NFL Draft i 2016. Sanchez, Lynch, og Trevor Siemian (som var i sitt andre år med Broncos) konkurrerte om å bli startende quarterback under offseason og sesongoppkjøringen; Sanchez ble derimot sluppet fra spillerstallen, og Siemian fikk posisjonen før sesongstart. Broncos avsluttet sesongen 9-7 og gikk glipp av sluttspillet for første gang siden 2010.
Den 2. januar 2017 annonserte hovedtrener Gary Kubiak at han pensjonerte seg, i hovedsak på grunn av dårlig helse. Den 11. januar ble Vance Joseph ansatt til stillingen. Broncos sitt angrep slet i 2017 og avsluttet sesongen 5-11.
De hadde en sterk start på 2018-sesongen med en ny quarterback, Case Keenum, men med flere dårlige prestasjoner resten av sesongen endte de på sjette plass i AFC West, 6-10. De to negative sesongen i 2017 og 2018 markerte første gang siden 1971-1972 at laget hadde hatt to negative sesonger på rad. Like etter seriespillet var over fikk hovedtrener Vance Joseph sparken, etter å ha vunnet bare 11 av 32 kamper i de to sesongene han var på laget.
Vic Fangio-årene (2019–2021)
Den 10. januar 2019 ble Chicago Bears’ defensive coordinator Vic Fangio ansatt som Broncos sin 17. hovedtrener. Fangio ble valgt over Mike Munchak. Fangio fikk en 4-årig kontrakt med en mulighet for en femte sesong.
Den 13. februar ble Joe Flacco annonsert som lagets nye quarterback. Den 6. oktober 2019 nådde Broncos sin 500. seier etter kampen mot Los Angeles Chargers, med et sammenlagtresultat på 500–432.
På grunn av koronaviruspandemien avholdt ligaen ikke treningsleirer eller sesongoppkjøringskamper i, som trolig spilte en rolle i det høye antallet skader som påvirket både Broncos og andre lag i NFL. Linebacker Von Miller pådro seg en sesongavsluttende seneskade i ankelen før seriespillet startet og startende wide receiver Courtland Sutton revnet et korsbånd i uke to og måtte stå over resten av sesongen. Etter at alle Broncos’ tre quarterback ble plassert på COVID-listen den 29. november 2020 måtte Broncos bruke den udraftede wide receiveren og tidligere quarterback i college Kendall Hinton som quarterback. Hinton fullførte kun én pasning av 9 forsøk for 13 yards, færrest fullførte pasninger i en kamp i lagets historie, og kastet to interceptions. Broncos’ eneste scoring kom på et 58-yard field goal av placekicker Brandon McManus, og laget tapte kampen 31–3 mot New Orleans Saints. I juli 2021 annonserte Pro Football Hall of Fame at Hintons quarterbackarmbånd i kampen skulle stilles ut i æresgalleriet. Broncos avsluttet sesongen på sisteplass i AFC West med et sesongresultat på 5–11.
Etter nok en sesong med skuffende prestasjoner fra quarterbacks endte Broncos opp med å bytte til seg Teddy Bridgewater før -sesongen. Bridgewater konkurrerte med Drew Lock over jobben som starter i sesongoppkjøringen, frem til Bridgewater ble utnevnt kampstarter den 25. august 2021. Etter å ha avsluttet sesongen 7–10 fikk Fangio sparken den 8. januar 2022 etter et nederlag mot Kansas City Chiefs. Den 26. januar ble det annonsert at Green Bay Packers’ offensive coordinator Nathaniel Hackett var ansatt som hans erstatning. Den 1. februar annonserte laget at det var til salgs.
Den 16. mars 2022 byttet Broncos Drew Lock, Noah Fant, Shelby Harris, Denvers picks i første (#9), andre (#40) og femte runde i 2022, picks i første og andre runde i 2023 til Seattle Seahawks mot Russell Wilson og Seahawks’ pick i fjerde runde i 2022.
Walton-Penner-æraen (2022–nå)
Den 7. juni 2022 annonserte Broncos at Walton-Penner familien, ledet av Rob Walton, hadde inngått en avtale om å kjøpe Denver Broncos for $4,65 milliard i avvente av godkjennelse fra NFL Finance Committe og 3/4 av ligaens lageiere. Den 11. juli 2022 ble det annonsert at Condoleezza Rice skulle bli med i eiergruppen. Den 10. august 2022 ble den nye eiergruppen formelt introdusert av Broncos. Gruppen består av Rob Walton, Carrie Walton Penner, Greg Penner, Mellody Hobson, Condoleezza Rice og Lewis Hamilton.
Hackett fikk sparken den 26. desember, etter at Broncos på det punktet hadde gått 4–11 i seriespillet, og like etter et 51–14 nederlag mot Los Angeles Rams på 1. juledag. Han ble erstattet av Jerry Rosburg på midlertidig basis, før Rosburg senere ble oppsagt 25. januar 2023. Sean Payton ble ansatt som hovedtrener før 2023-sesongen.
Divisjonsrivaler
Denver Broncos har tre rivaler i AFC West-Kansas City Chiefs, Los Angeles Chargers og Las Vegas Chargers. Alle tre var oppstartsmedlemmer av American Football League (AFL) sammen med Broncos, og alle lagene var i samme divisjon der også, AFL Western Division. Broncos var særs lite kompetitive mens de var i AFL (1960-69), og hadde et sammenlagtresultat på 10-49-1 mot de tre andre lagene.
Kansas City Chiefs
Broncos har hatt flere minneverdige kamper mot Chiefs, spesielt i perioden da John Elway var Broncos sin startende quarterback fra 1983 til 98. Broncos slo Chiefs i Arrowhead Stadium i divisjonsrunden i sluttspillet i '97, da laget gikk videre til å vinne sin første Super Bowl (XXXII). Chiefs leder sammenlagt 65–55 mot Broncos.
Los Angeles Chargers
Chargers er den eneste divisjonsrivalen Broncos har et positivt sammenlagtresultat mot, da de leder 69–52–1 i seriespill og 1-0 i sluttspillet. Broncos klarte et av de største comebackene i Monday Night Footballs historie da Peyton Manning ledet Broncos fra å ligge 24–0 under ved halftime til å vinne kampen 35–24 i San Diego, i Qualcomm Stadium under -sesongen. De to lagene møttes i sluttspillet for første gang 12. januar 2014 i på Broncos sin hjemmebane Sports Authority Field at Mile High, hvor Broncos vant 24–17.
Historiske rivaler
I tillegg til divisjonsrivalene har Broncos rivaliseringer med Cleveland Browns, Pittsburgh Steelers og New England Patriots. Broncos og Seattle Seahawks var rivaler i AFC West fra 1977 til 2001, før Seattle ble flyttet til NFC West.
Cleveland Browns
Broncos hadde en kort feide med Browns som oppstod etter tre AFC Championship-kamper i 1986, '87 og '89. I AFC Championship 1986 ledet quarterback John Elway The Drive som sikret en uavgjort ved slutten av normal spilletid i Cleveland Municipal Stadium; Broncos vant deretter kampen 23-20 i ekstraomganger. Året etter møttes de to igjen, i AFC CHampionship 1987 i Mile High Stadium. Denver tok ledelsen 21-3, men Browns sin quarterback Bernie Kosar kastet fire touchdowns som utlignet til uagjort, 31-31, halvveis inn i fjerde kvarter. Etter en lang drive kastet Elway en 20-yard touchdown til running back Sammy Winder som gav Denver ledelsen 38-31. Cleveland kom seg frem til Denvers 8-yard linje med 1:12 igjen på klokken, men Broncos sin safety Jeremiah Castille rev ballen ut av running back Earnest Byner på 2-yard linjen - et play som senere har fått navnet The Fumble av Browns-tilhengere. Broncos fikk ballen, gav Cleveland en safety, og vant kampen 38-33. De de to lagene møttes for tredje gang i AFC Championship 1989, igjen i Mile High Stadium, vant Broncos 37-21.
Pittsburgh Steelers
Per slutten av -sesongen har Broncos og Steelers møttes i sluttspillet åtte ganget, som er delt andre plass med fem andre duoer i antall møter i sluttspillet i NFL-sluttspillets historie. Broncos leder sammenlagt 5-3. Den mest minneverdige kampen mellom de to var trolig i AFC Championship 1997, da Broncos slo Steelers 24-21 i Three Rivers Stadium, på vei til sin seier i Super Bowl XXXII. Åtte år senere fikk Steelers hevn i INVESCO Field at Mile High, da de slo broncos 34-17 i AFC Championship 2005, før de også gikk videre til å vinne Super Bowl (XL). I Wild Card-runden av sluttspillet i 2011, i en kamp som fikk kallenavnet The 3:16 Game', vant Broncos 29-23 etter ekstraomganger, da quarterback Tim Tebow kastet en 80-yard touchdown pasning til wide receiver Demaryius Thomas. Lagene møttes igjen i divisjonsrunden av sluttspillet i 2015 i Denver, da Broncos slo Steelers 23-16 på veien til seier i Super Bowl 50.
New England Patriots
Broncos og Patriots møttes to ganger i året i American Football League (AFL) mellom 1960 og 1969, og spilte i den første AFL-kampen noensinne den 9. september 1960. Siden har de to møttes ofte i seriespill, inkludert i ni sesonger på rad fra 1995 til 2003. Ved slutten av -sesongen hadde de to lagene møttes i sluttspillet fem ganger, hvor Broncos hadde vunnet fire av møtene. De møttes først i sluttspillet den 4. januar 1987, i det som skulle bli John Elways første sluttspill seier noensinne, og lagenes andre møte i sluttspillet, den 14. januar 2006, var Broncos sin første seier i sluttspillet siden Elway pensjonerte seg etter 1998-sesongen. Kampen var også merkbar etter Champ Baileys 100-yard interception, som resulterte i en touchdown-reddende takling fra Benjamin Watson på 1-yard linjen. Den 11. oktober 2009 møttes lagene etter at Patriots tidligere offensive coordinator, Josh McDaniels hadde blitt Broncos nye hovedtrener. Begge lagene var ikledd uniformer for AFLs 50-årsdag. I det fjerde kvarteret fikk Broncos et 98-yard drive som endte med en pasning fra Kyle Orton til Brandon Marshall som utlignet til uavgjort, før en drive i ekstraomganger som ledet til et 41-yard field goal av Matt Prater som sikret seieren for Broncos. Lagene møttes i divisjonsrunden av sluttspillet i 2011, da Patriots knuste Broncos, ledet av Tim Tebow, 45–10. Rivaliseringen mellom lagene ble mer intens da tidligere quarterback for Indianapolis Colts Peyton Manning ble plukket opp av Broncos fra 2012 til 2015. Manning og Patriots sin quarterback Tom Brady holdt ved like en legendarisk feide fra frem til Manning pensjonerte seg etter -sesongen. Selv om Brady dominerte Manning når lagene møttes i seriespill, hvor Patriots vant ni av tolv kamper, vant Manning og Broncos tre av fem sluttspill-kamper, hvor den siste var da Broncos slo Patriots 20–18 i AFC Championship 2015.
Seattle Seahawks
Broncos har en eldre rivalisering med Seattle Seahawks, som var medlemmer av AFC West fra 1977 til 2001 før laget flyttet til NFC West da NFL omorganiserte divisjonene i. I løpet av de 25 årene de to lagene var i samme divisjon hadde Broncos et sammenlagtresultat på 32–18 mot Seahawks, inkludert et tap på bortebane i sluttspillet i 1983. Siden 2002 har Broncos vunnet tre av de fem gangene lagene har møttes, og de to lagene møttes i Super Bowl XLVIII den 2. februar 2014, hvor Seahawks vant 43–8.
Fasiliteter
Under hjemmekamper blir tilskuertallet annonsert til publikum, sammen med antallet no-shows. Supporterne er også kjent for å rope "IN-COM-PLETE!" hver gang det besøkende laget kaster en incomplete. Stadionets legendariske hjemmebanefordel er en av de beste i NFL, især under sluttspillet. Broncos har de beste resultatene på hjemmebane i profesjonell amerikansk fotball over 32 år fra 1974 til 2006 (191-65-1). Mile High Stadium var ett av NFLs mest høylytte stadium, med gulv av stål istedenfor betong, som kan ha gitt Broncos en fordel mot motstandere, sammen med at spillerne for Broncos ville vært bedre vant med høydeforskjellen. I flyttet laget til Invesco Field at Mile High, som ble bygd ved siden av det nå revne Mile High Stadium. Journalisten Woody Paige, sammen med flere andre tilhengere av Broncos, nekter å bruke stadionet sitt nye navn, og kaller det heller "Mile High Stadium" på grunn av historikken og sentimentalitet. The Denver Post hadde en offisiell policy om å kun referere til stadionet som "Mile High Stadium" som de droppet i 2004.
I forkant av 2011-sesongen kjøpte Englewood-baserte Sports Authority navnerettighetene for Invesco Field, som da ble kjent som Sports Authority Field at Mile High. Sports Authority gikk konkurs om sommeren 2016, og stadionet skiftet navn til Broncos Stadium at Mile High. Laget var på jakt etter en ny sponsoravtale for stadionet frem til september 2019, da stadionet fikk navnet Empower Field at Mile High.
Høyden har vært nevnt som en av grunnene til at laget oftest gjør det bra på hjemmebane. Stadionet ligger over havnivå, noe som refereres til flere steder i og rundt stadionet. Lagets treningsfasiliteter, UCHealth Training Center (tidligere kjent som Paul D. Bowlen Memorial Broncos Center) ligger i Dove Valley. Fasilitetene strekker seg over og har tre baner, treningsstudio og vektstudio, samt en kafeteria.
Broncos har aldri spilt en målløs hjemmekamp i de over 400 kampene de har spilt per slutten av -sesongen.
I slutten av 2012 annonserte Broncos at stadionet skulle få oppgraderinger verdt $30 millioner, inkludert en ny videoskjerm i sørsiden av stadionet, tre ganger større enn den forrige skjermen. Renovasjonene var ferdige før avspark for -sesongen.
1968–1996
Da Broncos debuterte i var deres originale uniform like oppsiktsvekkende som spillestilen deres. De hadde hvite og sennepsgule skjorter, med brune hjelmer, brune bukser, og sokker med vertikale striper. To år senere avduket laget en logo med en steilende hest, og byttet lagfarger til oransje, kongeblå og hvit. -uniformen bestod av hvite bukser, oransje hjelmer, og enten oransje eller hvite skjorter.
I debuterte Broncos et design som siden har blitt kjent som "The Orange Crush". Den nye logoen var en hest som kom ut av en "D". Hjelmene ble endret til kongeblå, ermene fikk noen tynne striper, og andre mindre endringer ble gjort. Fra 1969 til 1971, og igjen fra 1978 til 1979, brukte laget oransje bukser med de hvite skjortene. Ansiktsmaskene ble endret fra går til hvit i 1975.
Broncos brukte hvite skjorter i hjemmekamper i -sesongen, samt i hjemmekamper mot San Diego Chargers og Dallas Cowboys i, sistnevnte på grunn av "blue jersey jinx" som hadde fulgt Cowboys i tiår (Broncos vant forøvrig kampen 41–20). Broncos brukte hvite skjorter i hjemmekamper mot Philadelphia Eagles, Los Angeles Raiders og Cincinnati Bengals i, men brukte ikke hvitt i hjemmekamper igjen før to tiår senere.
I, til ære for NFLs 75. sesong, brukte Broncos throwback uniformer fra 1965 i to kamper—hjemme mot Radiers i uke 3, og borte mot Buffalo Bills i uke 4.
1997–2011
Broncos begynte å ta i bruk marineblå skjorter, og erstattet med de de oransje skjortene som laget hadde brukt siden 1962. Det nye designet hadde en tekstlogo, nummerstil og en strek som gikk opp og ned langs sidene på skjortene og buksene. På de marineblå skjortene er streke oransje, med en oransje krage og hvite numre med oransje kanter, mens på de hvite skjortene er streken marineblå med en tynn oransje ytterlinje, marineblå krage, og marineblå tall med oransje ytterlinje; ansiktsmaskene ble marineblå. Da det ble debutert ble de kritisert av bådde presse og tilhengere, frem til Broncos vant sitt første Super Bowl med det nye designet den samme sesongen. De marineblå skjortene var lagets hovedfarger på hjemmebane frem til -sesongen.
I introduserte Broncos en alternativ oransje skjorte som var lik den marineblå, men med omvendte farger. I likhet med de hvite bortetrøyene bruker denne uniformen hvite bukser med marineblå streker ned sidene. Denne skjorten ble bare brukt en gang i 2002- og -sesongene, og to ganger per sesong mellom 2008 og 2011. Mike Shanahan, lagets hovedtrener mellom 1995 og 2008, uttrykte at han ikke likte de oransje trøyene. Broncos hadde tidligere brukt oransje skjorter som del av en throwback uniform i en Thanksgiving Day-kamp borte mot Dallas Cowboys i.
Laget introduserte også marineblå bukser i, med oransje streker ned sidene, som matched de marineblå skjortene. Selv om de ble introdusert som en del av de nye uniformene i 1997 (de ble brukt i et par sesongoppkjøringskamper i 1997), og de fleste spillerne ville bruke dem, la John Elway ned veto mot dem, som resulterte i at de tok en stund før de ble tatt i bruk. Fra 2003 til 2011 ble buksene stort sett brukt i kamper i beste sendetid samt hjemmekamper mot slutten av sesongen (med unntak av -sesongen), og har siden kun blitt brukt med de nå alternative marineblå skjortene.
16. november 2003 brukte Broncos de hvite trøyene på hjemmebane for første gang siden i en kamp mot San Diego Chargers. Dette var et resultat av de to lagenes første møte i Qualcomm Stadium i San Diego i 2. uke samme sesong, da Chargers skulle velge uniformfarge. Chargers hadde tenkt å bruke de hvite skjortene, men Broncos ankom stadion i hvitt, og fikk en bot på $25 000 av NFL. Da de to møttes i INVESCO Field at Mile High i uke 11 den sesongen lot NFL Chargers bestemme sin uniformfarge i forkant, og da de valgte marineblå måtte Broncos bruke hvitt på hjemmebane.
2012–nå
Fra og med har de oransje trøyene som ble brukt som en alternativ uniform fra 2002 til 2011 blitt lagets hoveduniform på hjemmebane, mens de marineblå skjortene som var hoveduniform på hjemmebane fra 1997 til 2011 nå ses på som alternative uniformer. Endringen kom etter at tilhengere presset Broncos til å bruke oransje som lagets hovedfarge i hjemmekamper. Siden uniformendringene i 2012 har laget brukt de alternative marineblå skjortene i minst én hjemmekamp per sesong, med unntak av i, da de brukte uniformen i en bortekamp mot Dallas Cowboys 6. oktober 2013 hvor de vant 51–48. Laget bruker enten marineblå eller hvite bukser—med oransje striper på sidene—sammen med de marineblå skjortene. Laget brukte originalt ikke hvite bukser med oransje sidestriper før en kamp mot Green Bay Packers 1. november 2015, da de brukte designet for å matche uniformene de brukte da de slo Packers i Super Bowl XXXII. Den 30. oktober 2022 debuterte Broncos en nyu kombinasjon av hvite trøyer med marineblå bukser under et NFL London Game mot Jacksonville Jaguars, med marineblå striper på sidene av de hvite trøyene og oransje striper på sidene av de marineblå buksene.
Som hjemmelaget i Super Bowl 50 bestemte Broncos—som har tapt fire av fire Super Bowls med oransje skjorter—seg for å bruke hvite skjorter.